Péter Nagy (literaturhistoriisto)

Péter NAGY [nadj], laŭ hungarlingve kutima nomordo Nagy Péter (naskiĝis la  en Budapeŝto,  mortis la  samloke) estis hungara literaturhistoriisto, kritikisto, filologo, tradukisto, profesoro, teatrestro, diplomato, membro (korespondanta (1973), ordinara 1982) de Hungara Scienca Akademio. Lia patro estis Adorján Nagy, lia patrino estis Piroska Szabados.

 Biografio 
Péter Nagy frekventis gimnazion en sia naskiĝurbo, poste li akiris diplomon en Scienca Universitato Péter Pázmány en 1942 (en la sekva jaro li doktoriĝis), fine li lernis ankaŭ en Universitato de Ĝenevo ĝis 1945. Hejmenveninta li laboris en variaj laborlokoj (ministerio pri eksteraj rilatoj (dufoje), oficejo de la Akademio, ministerio pri eduko, eldonejo). Li akiris sciencajn gradojn CSc en 1953, DSc post jardeko antaŭ la Hungara Scienca Akademio. Inter 1957 kaj 1963 li laboris en instituto pri literaturoscienco, poste li estis eldonejestro. En 1966 li ekinstruis en la universitato, inter 1969–1971 li instruis en Sorbono. Hejmenveninta li estis nomumita katedrestro de Scienca Universitato Loránd Eötvös, sed en la studjaro de 1978 li estis teatrestro de Nacia Teatro (Budapeŝto). Inter 1985-1988 li estis diplomato de UNESCO en Parizo (tiam li ne instruis en la universitato). En 1990 li pensiuliĝis, tamen li esploris en literatura muzeo ĝis 1997, poste li denove pensiuliĝis. Li ricevis hungarajn kaj francan premiojn.

Li edziĝis en 1966 (baldaŭ li ekhavis filinon, en 1998 li vidviĝis.

 Elektitaj kontribuoj 
A francia klasszikus dráma fogadtatása Magyarországon (Akcepto de la franca klasika dramo en Hungario), (1943) - ankaŭ doktoriĝa disertaĵo
 Zsigmond (Zsigmond Móricz), (1953, 1962) - ankaŭ kandidatiĝa disertaĵo
Mérlegen (1955) - elektitaj studoj
Szabó Dezső az ellenforradalomban (Dezső Szabó dum la kontraŭrevolucio (komprenu dum la Hungara revolucio de 1956)), (1960)
Szabó Dezső (1964) - ankaŭ doktoriĝa disertaĵo
A drámaíró Bródy Sándor (La dramisto Sándor Bródy), (1973) - prelego por la korespondanta akademiiĝo
Libertinage et Révolution (1976)
Vous et nous. Essais de la littérature hongroise dans un contexte européen. (1980)
Az Argirus-kérdéshez (1982) - prelego por la ordinara akademiiĝo
Határkő (1996) - studoj (lasta publikaĵo)

 Elektitaj tradukaĵoj 
 Simone de Beauvoir: Amerikai útinapló (1960)
 William Somerset Maugham: Eső (1960)
 Seán O’Casey: Drámák (1977)

 Fontoj 
 hungarlingva biografio
 hungarlingva biografio kun foto

Kategorio:Hungaraj literaturhistoriistoj
Kategorio:Hungaraj kritikistoj
Kategorio:Hungaraj profesoroj
Kategorio:Hungaraj teatrestroj
Kategorio:Hungaraj filologoj
Kategorio:Hungaraj tradukistoj
Kategorio:Hungaraj akademianoj
Kategorio:Hungaraj diplomatoj
Kategorio:Budapeŝtanoj
Kategorio:Konstantaj reprezentantoj de Hungario en Unesko